open-index/open-wikipedia-markdown huggingface dataset:
Istados de su mundu

**ATENTU**: *custa pàzina benit de sa wiki italiana. Cheret acabada de traduire, in ispètzia sos nòmenes de sos istados.*

----

Lista in òrdine alfabèticu de sos **istados de su mundu** cun indicatzione de su nùmene interu. 
Bi sunt iscritos sos 191 istados de sas Natziones Unidas prus :
* Kosòvo (reconnoschimentu partziale)
*Taiwàn (reconnoschimentu partziale)
* Tzitade de Vaticanu (reconnota regularmente, ma no est parte de s'ONU)
*Autoridade Natzionale Palestinesa (reconnoschimentu partziale)
* Sahara Otzidentale (reconnoschimentu partziale)

## A

## B

## C

## D

## E

## F

## G

## H

## I

## J

* **[[Giamàica|Jamàica]]**
* **[[Jasìria]]** - Repùbrica Populare Democràtiga Jasira (Algeria)
* **[[Giordània|Jordània]]** - Rennu Hashemida de Jordània

## K

## L

## M

## N

## O

## P

## Q

## R

## S

## T

## U

## V

## Y

## Z
Istòria

S**'istòria** est sa disciprina chi istùdiat sos fatos de su passadu cun sos documentos iscritos (o trascritos, si sunt testimonias orales) lassados dae comunidades e tziviltades umanas. Sa paràula medas bortas la impreamus in generale pro indicare una regorta de informatziones a pitzus de ite est sutzessu in unu tempus lontanu meda.

Su nòmene *istòria* benit dae su gregu "ιστορία" (in latinu *historia*), *"unu relatu de sas informatziones de una persona"*. Sos istòricos impreant fontes de tipu diferente, registratziones iscritas o imprentadas, intervistas (istòria orale) e archeologia. Modalidades diferentes podent esser impreadas a segunda de su perìodu suta esàmene, e s'istùdiu de s'istòria at sas modas e manias suas. Sos fatos sutzessos antis de s'assentadura umana sunt connotos comente antistòria.
Tresnuraghes

**Tresnuraghes** est una bidda de 1.296 tzitadinos, situada in sa Provìntzia de Aristanis.

## Evolutzione demografica
Iscièntzias de sa Terra

Sas **Iscièntzias de sa Terra** sunt totas sas disciprinas chi istùdiant s'istrutura interna, sa morfologia de pìgiu e s'evolutzione de su pianeta Terra. S'istùdiu de su pianeta nostru est unu campu de sa Planetologia, chi in generale istùdiat sos pianetas presentes in su sistema solare nostru.

Sas disciprinas printzipales sunt:

* **[[Geologia]]**: istùdiat sa parte pedrosa de su pianeta. Su campu de chirca de sa geologia si firmat a su **còrgiu terrestre** e a sa **manta de susu**.

* **[[Geofìsica]]**: istùdiat s'internu de sa Terra analizende sas propriedades fìsicas de sas rocas. Su campu de chirca de sa geofìsica abratzat totu su pianeta, dae su *corzu* a sa *manta*, a sa *nughe*. Sas propriedades fìsicas chircadas sunt su *magnetismu*, sa *resistividade* de sos terrinos, sa *caentura* e sas propriedades elàsticas de sas rocas.

* **[[Geodesia]]**: istùdiat sas mesuras e sa forma de sa Terra tota canta e de sas aspetos suos ligados a sa *fortza de graidade*, e medit sas partes de su pìgiu suo.

* **[[Geochìmica]]**: istùdiat sa cumpositzione chìmica de su pianeta.

* **[[Idrologia]]**: iscièntzia chi istùdiat sa distributzione, su moimentu e sa chìmica de sas massas de abba in su pìgiu de su pianeta.

* **[[Iscièntzias de s'Atmosfera]]**: istùdiant s'Atmosfera de su pianeta nostru.

* **[[Climatologia]]**: istùdiat s'atzione de sas partes cumponidoras de su pianeta e de su Sole cara a sas conditziones de caentura, pròidas e circulatzione atmosfèrica e otzeànica (in una paràula cara a su clima).

* **[[Geologia planetària]]**: istùdiat totu sos protzessos geològicos e geomorfològicos chi òperant o ant operadu a pitzus de corpos chelestes foras de sa Terra.

Àteras disciprinas cumpartint cun sas iscièntzias de sa Terra unos cantos campos de interessu: pro esempru sa speleologia e sas iscièntzias naturales.
Regiones Autònomas de s'Itàlia

Regiones Autònomas de s'Itàlia:

*Regione Autònoma de sa Badde de Aosta
*Regione Autònoma de su Trentinu-Artu Àdige
*Regione Autònoma de su Friuli-Venètzia Giùlia
*Regione Autònoma de sa Sardigna
*Regione Autònoma de sa Sitzìlia
Chìmica

Sa **chìmica** (dae s'arabu "al kimiaa", الكيمياء) est s'iscièntzia chi istùdiat sa cumpositzione, sas propiedades e sas trasformatziones de sa materia.

S'àtomo, est sa parte prus pitica de sa matèria. Sa chímica istùdiat sos síngulos átomos in sas caraterìsticas e propiedades issoro, e in prus comente custos si unin tra issos a frommare sas **[[Molècula|moléculas]]**. Sa frommatzione o sa truncadura de unu ligàmene tra átomos o tra moléculas sunt a sa base de sa trasformatzione de sa materia. 
 
Sa chímica, est divisa in duas brancas mannas: chìmica inorgànica e chìmica orgànica, e àteras brancas prus piticas, comente chímica física, chímica analítica, chímica de s'istadu sólidu e de sas superfìcies, biochímica, chímica farmacéutica, chímica industriale, chímica de sos alimentos.
 
Sa chímica inorgánica est sa chi istùdiat totu sos elementos chi cumponent sa matèria e sa creatzione de cumpostos inorgánicos. A partire dae inoghe sa chímica de sos metallos, s'eletrochímica, sa cristallografía, sa geochímica, s'astrochìmica, s'ispetroscopia moleculare, e finas sa metallurgia.

Sa chímica orgánica istùdiat sos cumpostos orgánicos, chi dian éssere sos cumpostos de su Carbòniu. L'aian cramada orgànica ca assoras cussa branca de sa chímica s'interessaiat de cumpostos pròpios de organismos biventes, vegetales o animales chi esserent.
Custa definitzione l'aian abandhonada cando aian iscobertu sa síntesi de s'urea partinde da cumpostos inorgánicos, dimostrande chi cumpostos criados in laboratòriu tenian sa matessi cumpositzione e istrutura de cussos produidos dae s'organismu animale o vegetale, cuntrastande sa ipótesi chi sos elementos orgànicos depian tenner pro fortza orígine biològica.

S'atmosfera est fata po su 79 po centu de azoto, pò su bintunu po centu de ossìgenu, e s'atru pagu chi abarrat est fatu de argon, anidride carbònica e atrus gas.
In natura s'ossìgenu esistet comente molècula de O2.
Biologia

Sa **Biologia** (de su grecu βίος, biòs= bida e λόγος,logos= istudiu) est s'istùdiu de sa bida segundu sos mètodos de sa sièntzia moderna.

Sa biologia includit medas materias ispissu funt cunsideradas indipendentis, is primus a proponi custu tremini fuint, in sos comintzos de XIX securu, Jean-Baptiste de Lamarck e Gottfried Reinhold Treviranus.

----

## Sos livellos de istùdiu de sa Biologia

* a livellu molecolari, cun sa biologia molecolari, sa biochimica e sa genetica molecolari;
* a livellu tzellulari, cun sa citologia;
* a livellu pluritzellulari, con sa fisiologia, anatomia e s'istologia;
* a livellu de progressu de unu solu organismu, cun sa biologia de su progressu;
* a livellu de pobolatzioni de organismos, cun sa genitica de sas pobolatzionis e cun sa etologia;
* a livellu de medas generis, cun sa sistematica;
* a livellu ancora pru mannu badi s'ecologia e sos ustudios de s'evolutzioni
* e s'urtimu livellu ca esti progressendi in custus urtimus tempus esti la esobiologia, ca buscada sa vida foras de sa terra

## 

File:Guriezo Adino vaca toro terneras.jpg|Animalia - Bos primigenius taurus
File:Zboże.jpg|Planta - Triticum
File:Morchella esculenta 08.jpg|Fungi - Morchella esculenta
File:Fucus serratus2.jpg|Stramenopila/Chromista - Fucus serratus
File:Gemmatimonas aurantiaca.jpg|Bacteria - Gemmatimonas aurantiaca (- = 1 Micrometer)
File:Halobacteria.jpg|Archaea - Halobacteria
File:Gamma phage.png|Virus - Gamma phage
Sessualidade de s'òmine

Sa **sessualidade** est un'aspetu fundamentale de su cumportamentu de sas personas, chi cumprendet sos atos (finalizados a sa riproduzione, a chircare su praghere, ma puru sociales) chi si funt isvilupados in base a sas propriedades tìpicas de s'aparadu riprodutivu. Difati s'ambitu sessuale investit in meda maneras totu s'evolutzione 'e sa creschida de sa persone e pigat in consideratzione tottu sas relatziones de sa vita sua.
Samugheo

**Samugheo** est una bidda de 3.019 bividores e s’agatat in sa Provìntzia de Aristanis in sa Barbagia de su Mandrolisai.

## Geografia
Su sartu de Sammugheo est collocadu a 400 metros in s’artura de su mare, allàcanat cun sa Barbayanna, cun sa Marmilla e cun su Barigadu. Su territoriu de Samugheo s’estendet pro 80 chilometros, e sas biddas cussorgiales sunt: a parte dee susu, Busache, Ortueri e Sorgono, a s’ala de manca cun Allai e Arruinas, a parte de jossu cun Asuni e a s’ala de destra Atzara, Meana e Laconi. Est una zona rica de binzas e tancas de laore, cun baddes e rios, cun sirbones e crabiolos, crabas arestes e matzones, astores e abilas,  sa punta prus arta de totus sos montes, Monte Taccu, arribat a 660 metros de artura.

## Traditziones
Est connota pro su tessinzu e s’arranda, pro sos bellos costùmenes de fèmina e de òmine, ricos e bene repuntados. Su costùmene de s’omine est cumpostu dae sa *camisa*, de linu o codone, dae sa *berrita*, de orbatze o pannetu nieddu, dae su *cosso*, chi est repuntadu cun sos rollos azurros e interamente fatu de veludu blu, dae su *bragallitu* (nomenadu *chintzullu* o *‘raga niedda*) chi podet essere fata de orbatze o pannetu nieddu, dae sas *bragas biancas* (o canudas) fatas de linu o codone, dae sas *cartzas*e a bortas nche fut fintzes su *apotinu* de orbatze e velludu, e su *gabbanu*, longu-longu de orbatze niedda. Su dee sa fèmina est meda bellu, cun sas *chintas* de orbatze niedda o rubia, sas chintas sunt duas: sa *‘e ‘nantis* e sa *‘e palas*. Sa *‘e palas* est tenta a fni, e jughet fitas de seda, e a su fundu unu rollu de seda birde, sa *chinta ‘e ‘nantis*, imbetzes, est totu de orbatze, ma no est tenta, pro ite andat repuntada, e est rollada, custa puru, dae seda birde. Jughet sa *camisa*, repuntada, e tenta firma dae su *cropitu*, de brocadu o de velludu, cun rollos rubios, subra su *cropitu* e sa camisa andat postu su *Cipone*, de brocadu nieddu, blu o druchesadu, e est a manigas longas. Su *liongiu* fu' fattu in origine dea 11 mucadores, ma cun su passare de su tenpus sunt passados a 4.

Sos  ballos de sa bidda sunt: s’*orrosciada*, sa *dantza*, su *ballitu*, sos *tres passos*, su *passu torradu*, su *ballu sadru*, sa *treghenta*, chi sunt sonados a sonete, a fisarmòniga, trunfa, pitariolu, launeddas e cun su tenore.

In Samugheo s’agatant fintzes sos *Mamutzones*, sos *‘omadores*, s’*Urtzu*, e su *Carru 'e Santu Minchilleo*, mascheras traditzionales de su Carrasegare samughesu.
Aba potàbile

thumb|Aba minerale

Aba adata pro su consumu umanu e pro su tratamentu de sos alimentos ca tenet unu livellu bastante artu de puresa chìmica e microbiològica.
Aba proja radioativa

Su **Nuclear fallout** est unu depòsitu de partìculas sicas o ùmidas chi si sunt fatas radioativas ca b'at àpidu un'esplosione nucleare o un'intzidente in una tzentrale nucleare.
Ambiente

Cumplessu de sos elementos biòticos (flora e fauna) e abiòticos (energia solare, abba, àera e terra minerale) in un'ispatziu determinadu, chi interessant s'isvilupu e sa supravivèntzia de un'organismu, e chi permitent s'isvilupu de ecosistemas.
Diòssidu de carbòniu

Su **diòssidu de carbòniu** (CO2) est unu gas incolore, inodore e insàbidu, formadu dae protzessos biolòzicos naturales de ossidatzione totale de su carboniu, resurtadu de sa deforestatzione, o dae sa combustione de combustìbiles fòssiles e de sa matèria orgànica in ue b'at tropu ossìzenu. Sos efetos prus craros de custu contaminante atmosfèricu sunt sos cambiamentos climàticos e s'aumentu de s'efetu serra. Sa denominatzione anidrìde carbònica no est amìtida dae sas normas de nomencladura de chìmica inorgànica de s'Unione Internatzionale de Chìmica Pura e Aplicada (UICPA).
Antiparassitariu

Sustàntzia, o misturu de sustàntzias, orgànicas e/o inorgànicas, destinadas a prevenner o controllare onzi ispètzia non disizàbile de fundos o animales.
Arga

S**'arga** o **àliga** est unu cumplessu de cosas chi si nde fùliant, mescamente de domo, che a restos de màndigu, cantzos de pabiru, plàstica o roba.
Arsènicu

thumb|247x247px|Arsènicu (As, 33)

S**'arsènicu** est unu metàllicu, de colore grisu, de lughentesa metàllica, fràzile, chi s'agatat in natura in forma de sulfuros o de arsenosulfuros. Est unu contaminante tòssicu pro bia orale e pro inalatzione. Provenit mescamente dae atividades metallùrzicas determinadas o dae sa fabricatzione de antiparassitàrios a s'arsènicu.

## Àteros progetos
Atmosfera

Pizu de gasu chi imbòligat sa Terra. Sos gasos printzipales chi cumponent s'atmosfera sunt su nitròzenu (N<sub>2</sub> - 78,08%), s'ossìzenu (O2 - 20,95%), s'argon (Ar - 0.93%), su vapore acueu (H2O - 0,33%) e su diòssidu de carboniu (CO<sub>2</sub> - 0,032%).
Dejetziones lìcuidas

Produtu lìcuidu formadu dae unu misturu de dejetziones sòlidas e lìcuidas, e dae produtos de alimentatzione animale, in cantidades variàbiles, a su sòlitu cun unu cuntenutu de aba superiore a su 85% in pesu.
Sa regorta de dejetziones lìcuidas in depòsitos no adeguados, s'usu comente ingrassa in èpocas no adatas a su cultivu o s'iscàrrigu non controlladu podent provocare contaminatzione de sas abas suterraneas e superfitziales.
Abbas residuales

Sas **Abas residuales** sun abbas chi cuntenent resìduos diferentes chi provenint dae s'indùstria, dae sos nùcleos urbanos o dae sas atividades agropastorales.
Carta de Logu

Sa **Carta de Logu** est su còdighe de leges, emanadu dae Eleonora de Arborea in su 14 de abrile de su 1392, cun s'intentu de dissiplinare in manera orgànica, coerente e sistemàtica unos cantos setores de s'ordinamentu zurìdicu. Cumprendet unu còdighe tzivile e penale e unu còdighe rurale. Su bisonzu de una codificatzione b'est semper istadu, pro nche superare situatziones dissiplinadas in manera non crara e cumplessa, a manera de render difìtzile meda e a bias arbitrària s'atuatzione de su deretu e s'aministratzione de sa justítzia. Sa Carta de Logu, in prus, sinzat una tapa fundamentale pro sa costitutzione prena de s'istadu de deretu, est a narrer, un'istadu in ue totus devent rispetare e osservare sas normas zurìdicas. Pro sas temàticas tratadas, comente sa tutela e sa positzione de sa fèmina, s'usura e sa defensa de su territòriu, sa Carta est galu oe de atualidade manna.

Fit abarrada in vigore, in su Rennu de Sardigna, finas a su 1827, cando fiat istadu emanadu su còdighe felitzianu.

## Incipit
S'incipit de sa carta de logu est meda famadu:

## Notas


## Bibliografia
Birocchi I. e Mattone A., La carta de logu d'Arborea nella storia del diritto medievale e moderno, Laterza, 2004.

## Acàpius de foras
*Sa Carta de Logu in Istar, Istitutu Istòrigu Arborense
Raimondo Carta Raspi/logudoresu

**Raimondo Carta Raspi** (Aristanis, 1893 - Casteddu, 1965) fiat istòricu, libràriu, editore e organizadore de cultura sarda.

Laureadu in Iscièntzias Sotziales, fiat istadu in sa tzitade nadia sua finas a su 1911. Si nche fiat tramudadu a Casteddu e a pustis a Firenze. Fiat torradu a Casteddu in su 1922 e aiat cumintzadu deretu sa fundatzione de Il Nuraghe, aunida a sa rivista omònima ghiada da isse matessi pro sete annos, una libreria (in pratza Màrtiri in Casteddu), una biblioteca itinerante, una butega de arte e una domo de imprenta cun tìtulos de paritzos autores.

Si fiat ocupadu finas de literatura, teatru e novellistica. In su 1936 e in su 1937 aiat publicadu sas chi, a parrère nostru, sunt sas òperas suas menzus e galu bàlidas: Ugone III d'Arborea e le due ambasciate di Luigi I d'Anjou e sos duos condaghes a tando inèditos de Santa Maria de Bonàrcado e de Santu Nigola de Truddas. In su 1944 fiat essidu s'opùsculu antizipadore: *Verso l'autonomia*.

## Bibliografia

* 

## Àteros artìculos

* Raimondo Carta Raspi (LSC)
Francesco Alziator

**Francesco Alziator** (Casteddu, 1909 - 1977) est istadu unu iscritore, giornalista e istudiosu sardu de traditziones populares.

## Biografia
Laureadu in lìteras in su 1932 e in iscièntzias polìticas duos annos a pustis, zai in su 1928 L'Unione Sarda publicat su primu artìculu, *Prefiche e canti funebri*; in su matessi annu comintzat a collaborare cun sa rivista Mediterranea. In su 1929 tres poesias suas sun publicadas in Il lunedì dell'Unione. Semper in sos annos de s'universidade si fit distintu collaborende cun R. Ciasca a sa Bibliografia della Sardegna.

Fascista cumbintu, at fatu parte de s'organizatzione culturale de su *G.U.F.* (Gioventù Universitaria Fascista); at leadu parte finas a sos prelitoriales e a sos litoriales de sa cultura. At cumbàtidu in sa segunda gherra mundiale e, essende sordadu, at collaboradu cun paritzas testadas: L'Unione Sarda, Il giornale d'Italia, Marzocco, Tempo di Roma, Mediterranea e Sud-Est. Sa morte de su babu, in su 1943, suta de sos bombardamentos americanos li faghet cambiare ideas polìticas.

Una olta cungedadu, in su 1945, aiat cumintzadu sa carriera de professore de lìteras in sos istitutos superiores de Casteddu; aiat traballadu in s'Istitutu magistrale Eleonora d'Arborea e in s'Istitutu tècnicu agràriu Duca degli Abruzzi. In s'universidade de sa capitale isulana est diventadu assistente de Lìteras italianas. Su cuotidianu L'Unione Sarda non bi l'at chèrfidu pius comente collaboradore pro su passadu sou de fascista. Tando at collaboradu cun L'Arcobaleno e Il convegno. 

In su 1954 publicat *Storia della letteratura di Sardegna*. A pustis publicat unas cantas òperas subra de sas traditziones populares isulanas: *Storiografia delle tradizioni popolari di Sardegna* e *Il folklore sardo*, publicadas ambas in su 1957. torrat a collaborare cun L'Unione Sarda finas a su 1963, comente espertu de demologia. Su 14 de trìulas de su 1961 est nominadu membru de s*'Acadèmia de Buenas Letras* de Barcellona. In su 1969 at otentu s'incàrrigu in s'Universidade de Tàtari comente lìberu dotzente de Traditziones populares. 

## Òperas

* Alziator F., *L'Elefante sulla torre. Itinerario cagliaritano*, 1979-1982
* Alziator F., *Attraverso i sentieri della memoria*, 1979
* Alziator F., *I giorni della laguna*, 1977
* Alziator F., *Verso la storia dell'abbigliamento popolare in Sardegna*, 1964
* Alziator F., *La città del sole*, 1963
* Alziator F., *Picaro e folklore e altri saggi di storia delle tradizioni popolari*, 1959
* Alziator F., *Il Folclore Sardo*, Cagliari, 1957.
* Alziator F., *Storiografia della tradizioni popolari di Sardegna*, 1957
* Alziator F., *Storia della letteratura di Sardegna*, 1954

## Agganzos dae fora
*Sa oghe de F. Alziator in Sardegna Digital Library
Anzelinu Carta

.
**Anzelinu Carta** (Durgali, 1946) est unu iscritore sardu. 

## Biografia
In su 1968 andat a Roma, in ue adurat belle un'annu. In su 1969 est in Torinu, in ue, a inghìriu de su 1970, intrat a traballare a sa FIAT. Si torrat a dedicare a sos istùdios, chi l'ant a cunsentire de si diplomare e a pustis de si laureare in Matemàtica. Sas dificultades mannas de sa carrera, sinnada dae sas peleas pro megiorare sa calidade de sa bida sua, e s'intensidade de sas esperièntzias diferentes ant a èssere su fundamentu de Anzelinu chi est su contu de una gioventude turmentada, a pustis de una pitzinnia colada in su mundu de sos pastores. Est s'istòria de unu riscatu sotziale tràmite s'istrutzione iscolàstica, dae su cuile durgalesu a s'Universidade de Torinu, ma cun sa cussèntzia de non dèvere e de non pòdere  denegare sos patimentos de su tempus coladu.
Albino Bernardini

**Albino Bernardini** (Finiscole,18 de santuaine 1917 – Tivoli, 31 de martzu 2015) est istadu unu iscritore sardu.

## Biografia
Richiamadu durante s'ùrtima gherra, at partitzipadu a sas campannas de Albania, Grètzia e Jugoslàvia. Dae custa esperièntzia naschet *Disavventure di un povero soldato*, unu libru de denùntzia contra a su machine de totu sas gherras, dedicadu a sos giòvanos.

Dae su 1945 insinnat a tempus prenu in iscola. In su 1960 dassat sa terra sua e andat a istare a probe de sa capitale, in ue cumintzat unu capìtulu nou de sa bida sua: intrat a fàghere parte de su MCE (Movimentu de Cooperatzione Educativa) in ue connoschet su poeta-iscritore pro sos pitzinnos Gianni Rodari devenende amigos carrales.
 
In su 1968 publicat Un anno a Pietralata, su primu libru suo, e dae ue faghent sa pellìcula Diario di un Maestro. Dae tando at a iscriere unu libru in fatu de s'àteru, su bonu paristòrias e contos pro pitzinnos. At bisitadu iscolas medas in Itàlia e in s'èsteru: Istados Unidos, ex Unione Soviètica, Isvitzera, Polònia, etz.. At retzidu deghinas de prèmios e reconnoschimentos. Est istadu su Presidente de sa giuria Prèmiu Natzionale de Literatura Infantile Sardigna chi si faghet cada duos annos in Ortzai (Nu) e prèmiat contos èditos e inèditos.

Dissìpulu de su frantzesu Prenet e de s'isvìtzeru Jean Piaget est istadu s'ideadore de s'imbentu "didàticu- educativu" fatu dae sas «istòrias sena fine»: est a narrere contos e paristòrias chi non sunt cungruidas a manera chi sos letores minores podant imbentare un'agabu issoro. At collaboradu cun paritzos cuotidianos: l'Unità, Paese Sera e l'Unione Sarda.

## Unas cantas òperas
 
*Un anno a Pietralata, Illisso, Nùgoro, 2004. 
*La banda del bolide, Dattena, Casteddu, 1991. 
*Le avventure di Grodde, Editori Riuniti, Roma, 1989.
*Il palazzo delle ali et ateros contos, Condaghes, Casteddu, 1995. 
*Un viaggio lungo trent'anni, Ilisso, Nùgoro, 1996.
*Tante storie sarde, Castello, Casteddu, 1991.
*Le bacchette di Lula, Ilisso, Nùgoro, 2003.
*Storie di gente comune, esperienze politico culturali in Sardigna. Castello, Casteddu, 1993.
*La scuola riunita, Editori Riuniti, Roma 1973.
*La supplente, La Nuova Italia, Firenze 1975.

## Acàpios a foras
* http://www.albinobernardini.it
Abba

S**'Abba** est un cumpostu lìcuidu ki tenet sa molecola formada dae duos àtomos de idrogeno e unu de ossìgenu, netzessàriu pro protzessos kìmicos meda siat in su mundu orgànicu ki in cussu mineràle.

S'abba (o aba) leat formas diversas in sa naturalesa. A s'istadu solidu est nodida comente biddìa o astragu, a s'istadu gassosu est connota comente papore acueu. Sunt connotas finas ateras duas formas solidas, sa de s'astragu bidriosu e sa de su solidu amorfu, no cristallinu, simizante a su 'idru.

A subra de tzertos balores de temperadura e pressione (nados criticos), ki sunt pro s'abba 647 K e 22,064 × 106 Pa, s'abba etotu nk'intrat in d'unu istadu nadu supercriticu, in ue aunidos de abba ai s'istadu simil-licuidu curren a intro una fase de simil-papore.

S'abba pesante est abba in ue sos atomos de idrozenu sunt bistados sostituidos dae su deuteriu, s'isotopu sou ki at pesu atomicu 2 uma. Su cumportu kìmicu sou est azummai uguale a su de s'abba; agatat aplicu comente mediu pro allentare sos neutrones emitidos dae sa fissione nucleare.

## Abbaida finas
* Abbas residuales
Papiros

**Papiros** est una sotziedade editoriale sarda, fundada in su 1987 e cun sede in Nùgoro, ispetzializada mescamente in libros in sardu pro pitzinnos. Sos libros suos sunt presentes in totu sas librerias de sa Sardigna.

Editziones Papiros est connota finas pro àere organizadu e organizare cuncursos literàrios e didàticos pro sas iscolas, pro dare s'ocasione a sos iscolanos sardos de praticare sa limba sarda iscrita. Unu de sos prus connotos est "iscrie una lìtera a sos Tres Res", chi cunsistit in una lìtera in sardu chi s'iscolanu de sas iscolas elementares de sa Sardigna imbiat a sos TRES RES de sa traditzione cristiana. Sa premiatzione la faghent semper su 6 de ghennàrgiu de cada annu in una bidda de Sardigna. Cada annu sas Ed. Papiros pùblicant in unu libru sas 100 lìteras mègius iscritas dae sos pitzinnos.

Su presidente de Papiros est Maria Mannia, su diretore editoriale Diegu Corràine.

## Norma linguìstica impreada
Papiros ant semper crèidu chi una norma iscrita de referèntzia comuna e generale servat a sos letores, chi in custa manera non devent fàghere isfortzu cambiende semper norma, e a sos editores, ca sa costàntzia e coerèntzia de una norma comuna favorit s'alfabetizatzione in sardu e, duncas, sa letura.
Pro custu, in antis at publicadu libros sighende sas normas iscritas de sa *Limba Sarda Unificada* (2001), como sas de sa *Limba Sarda Comuna *(2006).

## Cuncursos literàrios
• *Iscrie una lìtera a sos tres res* (20 editziones)

• *Die de s’Europa* (tres editziones)

• *Sa festa de s’aba* (un'editzione)

• *Chentu paraulas* (un'editzione)

• *Cantamus e faeddamus a Deus* (duas editziones)

• *Lenardu Alagòn* (un'editzione)

• "Prèmiu G. F. Pintore, de giornalismu in sardu (un'editzione), in cursu

• "Prèmiu Max Leopold Wagner, pro tesis de làurea in/de sardu (un'editzione), in cursu

## Atividade linguìstica
•  *Ditzionàriu Sardu de su Tempus Nostru*, ditzionàriu in Internet italianu-sardu-italianu, cun intradas in Lsc, variedades locale, tèrmines ispetzialìsticos, in cursu

## Riferimentos


## Ligàmenes esternos
* Situ ufitziale de Papiros
* DSTN·Ditzionàriu Sardu de su Tempus Nostru 
* Limbas e Natziones, NOAS
Salvatore Cambosu

**Salvatore Cambosu** (Oroteddi, 1895 - Nùgoro, 1962) est istadu unu iscritore sardu.

## Biografia
At fatu sos primos istùdios in Nùgoro, in ue at leadu sa maturidade clàssica e su diploma de maistru de iscola elementare. At istudiadu in sas Universidades de Pàdua e Roma sena mai si laureare. Torradu a Sardigna at insinnadu in unas cantas biddas de s'ìsula, a pustis si nche tramudare pro semper a Casteddu. 

Giornalista produtivu e impinnadu, osservadore atentu de sa realidade sarda, at collaboradu cun giornales sardos e italianos comente "Il Politecnico", "Il mondo", "Nord e Sud", "Ichnusa", "L'Unione Sarda".

Iscritore sensìbile, connoschiat bene sas traditziones de sa terra sua e la contat in un'època de gherra intre sa cunservatzione de su tempus coladu e su andòngiu chirru a su tempus venidore.

S'òpera sua de importu prus mannu est *Miele amaro* (1954) definida dae sos intelletuales sardos de su tempus, comente *"su fatu prus importante de sa crònaca literària sarda de sos ùrtimos deghe annos"* (A. Pigliaru), *"unu bastimentu de ispètzias e de paristòrias, de contos, de mele e de poesia"* (G. Pinna), etc.

Si podent ammentare finas àteras òperas de Cambosu, comente *Lo Zufolo* de su 1932, *Il carro* publicadu a puntadas in su 1934 in L'Unione Sarda, *Una stagione a Orolai* sinnaladu dae sa giuria in su prèmiu Grazia Deledda de su 1954.

## Fontes bibliogràficas

Mameli G. , Bua M., Lo scrittore nascosto. Il meglio di Salvatore Cambosu, Edizioni Della Torre
Limba latina

Su **latinu** est una limba morta chi fit naschida in s'antiga Roma e fit faeddada in totu s'imperu romanu. 
Finas a su XIX seculu est istada sa limba internazionale impidada in tota s'Europa pro sa diplomazia e pro sas publicatziones iscientificas. 

Dae su latinu sunt naschidas sas limbas romanzas, chi sunt s'italianu, su frantzesu, s'ispagnolu, su portughesu, su catalanu, su sardu, su romunu e medas influentzias s'agatant puru in s'inglesu e in su tedescu.

## Istòria

Su latinu est una limba itàlica, e, antiguamente dialetu de su Làtziu. Sas primas testimonias parent bìdere chi su latinu a sa fundatzione de Roma non fiat che oe. Iscritziones comente su Lapis niger nos lu dimustrant. A pustis sos romanos ant conchistadu diversos territòrios e su latinu s'est evòlvidu e s'est isparèssidu in s'Europa meridionale e in s'Àfrica de su Nord. Cun sa ruta de s'Impèriu romanu su latinu s'est dissòlvidu e sunt nàschidas sas limbas romànicas

## Latinu Bèciu
Su primu innetu de latinu bèciu iscritu est unu rètulu in una broscia de su VII securu a.C., chi narat in latinu classicu "*Manius me fecit Numerio*" (Manio m'at fatu pro Numerio). Su primu a iscriri literatura in latinu fut Livio Andronico in su 240 a.C., sighiu dae Nevio e Ennio. In su II sèculu incumenzat a nasci su triatu cun is commèdias de Plauto e Terenzio.
Cìnema

S'istòria de su **cìnema** est comintzada in s'annu 1895, candu sos frades pariginos Lumière ana realizadu sa prima projetzione cinematografica de s'istòria.

In generale si podet nàrrere che su cìnema est una forma de arte-tecnica moderna nàschida verso sa fine de su XIX sèculu; connota puru comente sa 7º arte, est tecnicamente una projetzione lestra de immàgines chi dana s'impressione de su movimentu. Su cìnema faghet parte de sas artes visivas.
Religione

Una **religione** o **religioni** est una pratica organizada de creetzias, cumportamentos, attos rituales e culturales che servint a sos adeptos o fideles pro intrare in contattu cun una o prus entidades ispirituales o deus o pro intrare in rapportu cun una realidade supranaturale o ultraterrena.
Sa religioni che creiri in unu deus si tzerriat *religioni monoteista*, o meda deus si tzerriant *religioni politeista*). No tottas sas religionis creenti in unu o prus deus. Ci funti religionis che creinti in ispiritus de sa natura commenti sas religionis animistas de calincunas gentis primitivas e 

Sas religiones monoteistas prus mannas atualis funti cattru: sa Buddista, sa Cristiana, sa Islàmica, sa Giudea. Cristianesimu e Islam funti sas prus mannas commenti numeru de praticantis: 2,2 miliardus e 1,8 miliardus rispettivamenti. 
Sa religioni politeista prus manna atuali est s'Induismu. In pasadu c'indi fiant meda prus commenti su paganesimu classicu o religionis precolombianas ma immoi funt estintas.

No tottas sas religionis creenti in unu o prus deus. Ci funti religionis che creinti in ispiritus de sa natura commenti sas religionis animistas de calincunas gentis primitivas e religionis sentza deus o ateas commenti su taoismu, Scientology e Wicca. 

## Referentzias
Vittorio Angius

**Vittorio Angius** (Casteddu, 1797 o 1798 - Torinu, 1862) fiat unu istòricu e geògrafu sardu.

## Biografia
Cando fiat re Carlo Alberto, Goffredo Casalis l'at cramadu a collaborare a su *Dizionario geografico, storico, statistico, commerciale degli Stati de S. M. il Re di Sardegna* pro sa parte chi pertocaiat sa Sardigna. Pro custu, dae su 1832 e su 1848 girat totu s'ìsula pro si documentare; su materiale collidu fiat istadu gasi meda chi nch'aiat ocupadu prus de tres partes una de totu s'òpera de Casalis.

A pustis at collaboradu a su giornale tataresu *Il Promotore*, e a sa rivista casteddàrgia *La Meteora*.

At iscritu sa parte sarda e italiana s'Innu natzionale sardu (*Hymnu sardu nationale*) «Cunservet Deus su Re», musicadu dae su Maistru Giovanni Gonella, eseguidu pro sa prima bia in su teatru Tzìvicu de Casteddu su 20 freàrgiu de su 1844.

Est istadu finas diretore de su giornale *Dagherrotipo*. A pustis est coladu a sa diretzione de su *Liceo*, giornale chi aiat sustituidu su de in antis ma chi est faddidu belle deretu.

Sos cuntributos suos, mancari pòveros de crìtica e caràtere iscientìficu beru, sunt pretziosos pro sa cantidade de datos subra de sas costumàntzias e sas traditziones, de sa limba, de su deretu, de s'archeologia e de s'istòria, de sa geografia e de s'economia de sa Sardigna, comente s'àtera òpera importante sua: *Sulle famiglie nobili della Monarchia di Savoia: narrazioni fregiate dei rispettivi stemmi incisi da Giovanni Monneret ed accompagnate dalle vedute dei castelli feudali disegnati dal vero da Enrico Gonin* publicada in Torinu in su 1841-57.

In su 1848 est eletu deputadu in su collègiu de Lanusè.
Alfonsu I de Sardigna

**Alfonsu I de Sardigna** (Nàpule, 1299 - Barcellona, 1336) fiat su fìgiu minore de Giagu su Giustu e de Bianca de Angiò.

In su 1319, pro sa renùntzia a sos deretos subra de su tronu de su frade prus mannu (cramadu Giagu, est decraradu primu fìgiu e logutenente generale de su babu pro totus sos Istados de sa corona de Aragona. Gasi chi otenet su mandadu de realizare in pràtica su Rennu de Sardigna ocupende sos territòrios pisanos de s'ìsula. A capu de una armada potente ghiadu dae s'amiràlliu Francesco Carròs (o Carroz), cumpostu dae chimbanta galeras, binti cocas, chimbe linnas e àteras naes medas de gherra in ue b'aiat imbarcados ùndighi mìgia òmines intre cavalleris, fantes, balestreris e iscuderis, partit cun sa mugere dae Portfangos, in sas foghes de s'Ebro, su 30 de maju de su 1323. In manera atrivida, atzetat su cussìgiu interessadu de su "giùighe" Ugone II de Arborea de no atacare deretu Casteddu, e su 13 de làmpadas de su 1323 isbarcat in Canyelles de Palma de Sulcis, oe Portu Vesme, in su sartu de Santuanni Suerxu, pro ponner suta assèdiu Bidda de Crèsia (Igrèsias) domada a pustis de sete meses e oto dies de resistèntzia.

Lassada Igrèsias, su 13 de freàrgiu 1324 Alfonsu andat cara a Casteddu. Ma sa die 29, mèrcuris de lìssia, l'est tocadu de currer a Su Masu pro isbarrare su caminu a s'armada pisana chi, isbarcadu a sa Maddalena Spiaggia, inghierende s'istàinu de Santa Gilla colende dae Cabuderra, Uda e Dèximu pro liberare dae s'ovest sa tzitade. B'at istadu duos iscontros, unu in localidade Lutocisterna, pagu prus o mancu a s'artària de su bìviu de areoportu de como, s'àteru in sas abbas de su Golfo degli Angeli, cara a su trighìngiu de Stampaxi, cun sas naes de apògiu pisanas. Sos Aragonesos cun dificultade fiant resessidos a bincher.

Su 19 de làmpadas de su 1324 Casteddu s'est arresa. 

Devènnidu re a sa morte de su babbu, su 2 de santandria de su 1327, Alfonsu, cramadu su Benignu pro su caratere modde suo.

In Sardigna intervenit petzi pro minetzare sos etzessos de sos feudatàrios e de sos ufitziales règios chi non si faghiant iscrùpulos a degumare biddas intreas, comente sa bidda de Ariagono, distruida pro rapresàllia in su 1329.

A pustis intrat in parte sua, non sena cuntrastos, su fìgiu de sa prima mugere Pedru I su Tzerimoniosu.
Prima gherra mundiale

Sa ***prima gherra mundiale*** est su lumen chi at picau sa pelea chi at imputau paris belle totu sas potèntzias mundiales, e puru medas de cuddas minores, tra s'istiu de su 1914 e s'acabbu de su 1918. A s'incumintzu mutia "gherra europea", cando b'an intrau nassiones chi fachian parte de su Commonwealth, sos Istados Unidos e ateros istaos chi fin foras de calesisiat lacana europea, at picau su lumen de "gherra mundiale" siat pro sa mannesa siat pro sas carateristicas de "gherra totale" chi at tentu: difatis est istada sa gherra prus manna mai peleada fintzas a su 1939, overosiat a s'incumintzu de sa segunda gherra mundiale.

Sa gherra, cando in s'11 de Sant'Andria de su 1918 sa Germania at firmau s'armistitziu chin sas fortzas inimicas, at cambiau sa cartina geopolitica de s'Europa intrega: sos imperos prus mannos de su mundu - su tedescu, s'austro-ungaricu, s'otomanu e su russu - an acabbau de esistire, naschinde dae sa morte issoro paritzos ateros istaos.
Sergio Atzeni

**Sergio Atzeni** (Cabuderra, 1952 - Ìsula de Santu Pedru, 1995) est istadu iscritore e giornalista sardu.

## Biografia
A 14 annos iscriet su primu artìculu, e pro tempus meda at a collaborare a sa pàgina sarda de l'Unità e cun sos giornales isulanos (at a iscrìere retzensiones e contos in La Nuova Sardegna dae su 1975 a su 1984). Cun su contu *Gli amori, le avventure e la morte di un elefante bianco* at bintu in su Mystfest de su 1981 (s'annu imbeniente at a essire in sos Gialli Mondadori). 

Cando Sellerio li publicat, in su 1986, *Apologo del giudice bandito*, dassat su traballu in s'Enel e comintzat una vida de iscritore de professione, moende a logos diferentes de s'Europa, faghende traballos medas, ma mescamente su tradutore e su consulente pro sas domos de imprenta italianas prus de importu. In su 1997, dae su segundu romanzu suo, Il figlio di Bakunin (1991), Gianfranco Cabiddu nde bogat una pelìcula. *Il quinto passo è l'addio* est su de tres, editadu dae Mondadori. Su 6 de cabudanni de su 1995, iscumparet in mare a probe de s'ìsula de Santu Pedru. Pagas dies a pustis de sa morte essit su de bator romanzos suos, *[[Passavamo sulla terra leggeri]]*. Àteras òperas medas, sunt publicadas pòstumas

### Unas cantas òperas:

**Araj Dimoniu* (1984)
**L'Apologo del giudice bandito*, Sellerio, Palermo 1986
**Il figlio di Bakunin*, Sellerio, Palermo 1991
**Il quinto passo è l'addio*, Mondadori, Milano 1995;  Il Maestrale, Nùgoro 1996
**Passavamo sulla terra leggeri*, Mondadori, Milano 1996;  Il Maestrale, Nùgoro 1997
**Bellas Mariposas*, Sellerio, Palermo 1996 
**Due colori esistono al mondo, il verde è il secondo* (raccolta di versi), Il Maestrale, Nùgoro  1997
**Raccontar fole* (spigolature di fraintendimenti e fantasie trovate nei resoconti relativi alla Sardegna di viaggiatori ottocenteschi), Sellerio, Palermo 1999
**Si...Otto* (libello sul '68 cagliaritano scoppiato negli anni 80)
**Racconti con colonna sonora* (edizione critica a cura di Giancarlo Porcu), Il Maestrale, Nùgoro 2002; nuova edizione riveduta e aggiornata: Il Maestrale, Nùoro 2008 http://www.edizionimaestrale.com/books/book.php?id=257 
**Gli anni della grande peste*, Sellerio, Palermo 2003
**I sogni della città bianca* (a cura di Giuseppe Grecu),  Il Maestrale, Nuoro 2005 http://www.edizionimaestrale.com/books/book.php?id=193 
**Scritti giornalistici* (raccolta della produzione giornalistica, a cura di Gigliola Sulis),  Il Maestrale, Nuoro 2005 http://www.edizionimaestrale.com/books/book.php?id=192 
**Versus* (tutta l'opera poetica), edizione critica di Giancarlo Porcu, Il Maestrale, Nùgoro 2008 http://www.edizionimaestrale.com/books/book.php?id=256 

### Òperas teatrales:

* *Quel maggio 1906. Ballata per una rivolta cagliaritana*, Edes, Casteddu 1977

### Fontes Bibliogràficas:

*http://isolateatro.it/autori/Sergio_Atzeni/ 
*http://centri.univr.it/iperstoria/letterature7.htm
Honorè de Balzac

**Honorè de Balzac** (Tours, 1799 - Parigi, 1850) est istadu unu iscritore.

## Biografia
A pustis de aer publicadu sa prima òpera sua iscrita in versos, Cromwell, un'amigu de famìlia li cussigiat de dassare sa carrera literària. Isse sighit a iscriere ma sena resurtadu. Sa situatzione econòmica sua est mala etotu, galu peus a pustis de su fallimentu de sa tipografia chi aiat comporadu. Pro custu est obrigadu a iscriere sena pasu. Pessende de faghere fortuna, benit a Sardigna pro isfrutare sas iscòrias de sa prata de sas minas de sa Nurra. Dae su biagiu no otenit su chi isperaiat, difatis s'isfrutamentu de sas iscòrias fiat giai istadu assinnadu a su genovesu Pezzi, arribadu in antis suo.
 
Prenu de amargura andat tando a su Sud de s'ìsula, a Domusnoas, cun s'isetu de otennere s'isfrutamentu de sas iscòrias de sas minas de cue, ma non tenende prus mancu una sesina est custrintu a torrare a Frantza. In una lìtera chi aiat iscritu a sa fèmina sua, Hanska, su 17 de abrile de su 1838, descriet sa Sardigna comente una terra agreste, sena cultivatziones cun òmines bestidos de istratzu e cun fèminas chi faghiant su pane dae sa farina de lande. Una terra desèrtica cun savanas de pramas agrestes e cun cabras in totue chi distruiant totu. 

A costagios de custa miseria, descriet biddas cun bestires de richesa manna e cun terrinos cultivados. Duncas una terra prena de cuntraditziones. Dassat s'ìsula tristu e discuntentu ma semper cun s'isperu de torrare pro s'irrichire.
Camillo Bellieni

## Biografia
Laureadu in Leges in Tàtari e in Filosofia, in Roma. At bìvidu in Nàpule, frecuentende sos tzìrculos culturales partenopeos; e, in ie, s'est cojuadu cun Margherita Ciampo. 

Boluntàriu in su prima gherra mondiale, cumbatit comente sordadu sèmplitze in su regimentu de fanteria 134 in una batalla in su Carsu. Devènnidu sutatenente in su de 43 regimentos de fanteria, nche lu tramudant dae sas trintzeas de Plava a sas de sas Frasche. At militadu in sa Brigada Tàtari in s'altura de Asiago. In su mese de santugaine de su 1917 lu ferint in manera sèria. Retzi finas duas medàllias pro su balore militare. A pustis de sa gherra partitzipat a su movimentu de sos cumbatentes sardos chi at fatu naschere su Partidu Sardu de Atzione, devenende unu de sos ideòlogos majores. Pro custu patit sa repressione fassista. Est suta cuntrollu fitianu, lu suspendent dae sa dotzèntzia universitària in Bologna e s'addatat a faghere su professore precàriu in tzitades diferentes de su cuntinente, s'ùrtima Trieste dae su 1925. 

A pustis de su 1943 torrat a Sardigna, a Tàtari, ue faghet su bibliotecàriu de s'Universidade. Cròmpidos sos limites de edade, si ritirat in Nàpule in ue abarrat finas a sa morte. At collaboradu a sas rivistas *Volontà*, *Critica politica* e *Il Nuraghe* de Remundu Carta Raspi. 

## Òperas
Sa mezus òpera istòrica sua est *La Sardigna nella civiltà dell'Alto Medioevo*, imprentada in duos volùmenes dae sos tipos de Fossataro in su 1973.

## Artìculos ligados
* Istitutu Camillo Bellieni
Luras

**Luras** (in galluresu *Lurisi*) est una bidda situada me sa Gallura in sa Meria o Provìntzia de su Nord-Est Sardigna, subra a una lada de granitu a nord de su Monte Limbara, a 508 mt de altitudine a pagus kilometros dae Tèmpiu. Sa terra sua tenit una superfizie de 90kmq cun una populatzione de 2657 abitantes.
Roma

**Roma** est sa capitale e sa tzitade pius manna de s'Itàlia cun unos 2.700.000 abitantes collocados in d'un'area de 1.285 km², est su comune pius populadu e pius mannu de tota s'Italia.
Roma est istada sa capitale de s'Imperu Romanu e su centru de sa cristianidade cattoliga. 
Cun pius de 26 miliones de visitadores in su 2007, Roma est sa tertza tzitade in Europa e s'ottava in su mundu comente numeru de presentzias turistigas.
Su tzentru istoricu de Roma est iscrittu in sa lista de sos Patrimonios de s'Umanidade (World Heritage Sites) de s'UNESCO.
Natzione

Una **natzione** (de su latinu natio, in sardu «naschimentu») si referit a una comunidade de indivìduos chi cumpartzint carchi caraterìstica comuna comente sa limba, su logu geogràficu, s'istòria, sas traditziones, sa cultura, sa religione, s'etnia e a bortas unu guvernu.

Una àtera definitzione cunsìderat sa natzione comente a un'"istadu soberanu" chi podet fàghere riferimentu a unu pòpulu, a un'etnia, a una tribù cun una discendèntzia, una limba e mancari un'istòria comuna.

Una diferente currente de pensamentu, chi faghet riferimentu a s'idea de natzione in cantu realidade ogetiva e ligada a pensadores chi pertenent a diversas espressiones polìticu-culturales, includet tra sas caraterìsticas netzessàrias de una natzione su cuntzetu de sàmbene (Herder) o de «consambenadu» (Meinecke).

Una àtera definitzione bidet sa natzione comente a una «comunidade de indivìduos de prus natzionalidades cun unu territòriu e guvernu pròpiu» o fintzas «una tribù o una federatzione de tribùs (comente cussa de sos indianos nordamericanos)». Est apojende·si a tales assuntos chi s'est isvilupadu in sos annos '70 su cuntzetu de micronazione.

Carchi autore, comente Jürgen Habermas, cunsiderende obsoletu s'assuntu traditzionale de natzione, si referint a issa che unu lìberu cuntratu sotziale intre pòpulos chi si reconnoschent in una Costitutzione comuna. Tale cuntzetu, in custu casu, si diat istèrrere fintzas a cuddu de de sa pàtria e su patriotismu natzionale diat èssere gai remplasadu dae su «patriotismu costitutzionale».o gràtzias a su cuntzetu de "grupu de pertenèntzia": sa natzione est tales suta bisura polìtica. Custa previdet unu profundu sensu de su "nois", paghe e òrdine in internu e cosa sua, una sèrie de sìmbulos e mitos comunos, sa fiantza de amparu e sa cussèntzia de sa durabilidade in su tempus de sa natzione respetu a sos sìngulos indivìduos.
Macintosh

**Macintosh**, incurtzadu comente Mac, est una famìlia de carculadores personales connotos meda, fabricados dae su 1984 dae sa Apple Computer Inc. (Cupertino, California) chi isfrutant su sistema operativu MacOS (como Mac OS X). Su Mac originale est istadu su primu elaboradore cun una interfaghe gràfica e unu sorighitu de sèrie, chi at interessadu una cantidade manna de utentes in totu su mundu, proponende una manera avantzada e in su matessi tempus fàtzile de impreu de s'informàtica personale. Cun su Mac, sa Apple at mediadu s'èsitu negativu de sos primos Apple Lisa, chi l'aiat pretzèdidu, sena otenner su resurtadu isperadu. Cun custu aparadu informàticu nou, Apple aiat mustradu chi s'idea de su cuntzetu de iscriania virtuale chi si fundaiat in una interfaghe WIMP (Windows, Icons, Mouse, Pointer) fiat su mègius e su chi teniat prus fortza de torrai a nou.
Bachisio Bandinu

**Bachis Bandinu** (Vitzi 1939 - ) este unu antropologu, giornalista e publitzista sardu.

## Biografia
Istudiosu de cultura populare dae su 1972, animat in manera originale sa kistione supra de s'identidade ponèndesi in sa prospettiva de su diàlogu intre antropologia e iskièntzias sotziales. 

In su 1976 iscrivet, cun G. Barbiellini Amidi, su sàziu *Il Re è un feticcio*, ube analizat su rapportu intre su mundu traditzionale de su pastoriu e sa tzivilitade de sos consumos. In su 1980 iscrivet *Costa Smeralda*, un'àtteru cuntributu  a s'anàlisi de su rapportu traditzione/innovatzione. In su 1993 binket su prèmiu Funtana Elighes e in su 1999 lu fakent direttore de "L'Unione sarda". Est presidente de sa "Fondazione Sardinia". 

Unos cantos traballos suos sunt de cussiderare unu contributu mannu pro sa lettura de s'istòria cuntemporànea de Sardigna.

#### Unas cantas òperas:
**Costa Smeralda. Come nasce una favola turistica*, Rizzoli, Milanu, 1980.
**Un sardismo da inventare, in Le ragioni dell'utopia. Omaggio a Michelangelo Pira*, pp. 121-139, Milanu, 1984.
**Narciso in Vacanza*, Am&D, Casteddu, 1994.
**Il cavallo. Memorie, sogno, storia*, 1995.
**Lettera a un giovane Sardo*, La Torre, Casteddu, 1996.
**Gennargentu, la città invisibile*, in L'Unione Sarda del 18.1.1997.
**Olbia città multietnica*, (cun G. Murineddu e E. Tognotti), AM&D, Casteddu, 1997.
**Visiones. I sogni dei pastori*, AM&D, Casteddu, 1998.
**Ballos*, Frorias, Casteddu, 2000.
**Mario De Biasi. Viaggio dentro l'isola*, (cun Alfonso Gatto e Giuseppe Dessì), Ilisso, 2002.
**Il re è un feticcio*, Ilisso, Nùgoro, 2003.
**Identità, cultura, scuola*, (cun Placido Cherchi e Michele Pinna), Domus de Janas, 2003.
**La maschera, la donna, lo specchio*, Spirali, 2004.
**Raffaello Sanzio e Sandro Trotti*, Spirali, 2006.
**Pastoralismo in Sardegna*, Zonza Editori, 2006. 
**Il quinto moro. Soru e il sorismo*, (cun Salvatore Cubeddu), Domus de Janas, 2007. 
**Lingua sarda e liturgia*, (cun Antonio Pinna e Raimondo Turtas), Domus de Janas, 2008.
**Pro s'indipendentzia*, il Maestrale, 2010.
*Nois No Ischiamus, Nosu No Isciemus, No Sapìami. Limba, Turismu, Indústria, Basis Militaris, Ambiente. collana Libristante, Il Maestrale, 2016, ISBN 9788864291680.
Stanis Dessy

**Stanis Dessy** (Àrthana, 1900 - Tàtari, 1986) fiat unu pintore sardu. 

## Biografia
A pustis de su ginnàsiu in Casteddu s'est iscritu a s'Acadèmia de sas Bellas Artes in Roma. In su 1921 est torradu a Casteddu, in ue at fatu su professore de disinnu in s'Iscola de rieducatzione pro mutilados. Ciusa l'at cussigiadu de traballare comente tzeramista ma at a preferrere sa pintura. At fatu de modellu pro s'istàtua de L'Ucciso. At debutadu in sa mustra de su tzìrculu universitàriu catòlicu. In su 1922 su Giornale d'Italia at publicadu in sa pàgina sarda unu profilu de s'artista. 

S'annu imbeniente at espostu in sa Cuadriennale de Torinu su ghissu Cinzio, retratu de su figiu de Ciusa. At incumintzadu a collaborare cun sa rivista Il Nuraghe e a traballare comente issenògrafu in sa Compagnia Stabile Sarda. In su '25 at espostu in sa III Biennale romana e in sa Mustra de arte de Casteddu. In su 1926 si nche est tramudadu a Tàtari. In su 1927 at incumintzadu a istudiare sa pintura tedesca e fiaminga. In su 1930 s'est cojuadu cun Ada Dessì. In su matessi annu at partetzipadu a sa segunda espositzione de litografia e xilografia in Chicago e at isperimentadu s'acuaforte ghiadu dae Melis Marini. In su mese de santandria est andadu a Parigi ma sena resurtadu perunu. At comporadu istampas antigas de Dürer e Rembrandt. Si dèdicat a su monotipu.

In su 1937 duas xilografias sunt incluidas in sa regorta de su "British Museum". In su 1938 in sa IX Sindacale Nuorese at bintu su prèmiu PNF pro sa pintura. In su 1940 at espostu in una personale de xilografia in sa Biennale de Venezia. In sa Biennale de su 1942 at espostu sa xilografia Notte di San Giovanni. In su 1944 at disinnadu paris cun Tavolara sa tèssera de su Partidu Sardu. In su 1949 at collaboradu cun sa rivista Ichnusa e s'est iscritu a su sindacadu regionale de sos artistas. In su 1952 at partetzipadu pro s'ùrtima bia a sa Biennale de Venezia. 

In su 1956 at organizadu cun Tavolara sa V Mustra de intzisiones italianas. In su 1957 at partetzipadu a sa de sete mustras de su Premiu del Fiorino. In su 1959 in s'Unione sarda Frantziscu Màsala l'at acusadu de indiferèntzia pro sos problemas sotziales. Issu at rispostu chi sa pintura sua unu caràtere sotziale lu tenet, giai chi est destinada a li garantire su sustentamentu. In su 1960 at donadu sa pintura La Cena in Emmaus a su Collegium Mazotti. In su 1964 at espostu in una personale in sa Rassinna de xilografia sarda e piemontese de Torinu. In su 1977 s'aministratzione provintziale tataresa l'at dedicadu una mustra antològica. 

## Unas cantas òperas

**Cinzio* (brunzu), 1921-22
**Mendicanti*, 1924
**Ada nel giardino*, 1927
**Zia Remondica*, 1928
**Mendicanti di Monte Gonare* (xilografia), 1930
**Ada* (màrmaru), 1931
**Zio Paolo*, 1939
**La Giustizia*, 1943-45

## Bibliografia

* 
*
*

## Ligàmenes esternos